ജെ.ഡിഎസ് നേതാവ് മധു ബംഗാരപ്പ കോണ്ഗ്രസില് ചേര്ന്നു ജെ.ഡിഎസ് നേതാവ് മധു ബംഗാരപ്പ കോണ്ഗ്രസില് ചേര്ന്നു.ഹുബ്ബള്ളി ഗോകുല് ഗാര്ഡനില് നടന്ന പൊതുയോഗത്തില് കര്ണാടകയുടെ ചുമതലയുള്ള എ.ഐ.സി.സി ജനറല് സെക്രട്ടറി രണ്ദീപ് സിങ് സുര്ജേവാല, പ്രതിപക്ഷനേതാവ് സിദ്ധരാമയ്യ, കെ.പി.സി.സി അധ്യക്ഷന് ഡി.കെ. ശിവകുമാര് തുടങ്ങിയവര് പാര്ട്ടി പതാക മധു ബംഗാരപ്പക്ക് കൈമാറി. ഹുബ്ബള്ളിയിലെ ജെ.ഡിഎസ് നേതാക്കളായ കിരണ് ഹിരെമത്ത്, ബസവരാജ് മായകര് തുടങ്ങിയവരും കോണ്ഗ്രസില് ചേര്ന്നു. എ.ഐ.സി.സി നിരീക്ഷകന് ഡി.കെ. ഗോപാലകൃഷ്ണന്, എച്ച്.കെ. പാട്ടീല്, ഈശ്വര് ഖണ്ഡ്രെ, സലിം അഹമ്മദ് തുടങ്ങിയവരും പരിപാടിയില് പങ്കെടുത്തു. വരുന്ന നിയമസഭ തെരഞ്ഞെടുപ്പില് കോണ്ഗ്രസ് ടിക്കറ്റില് സൊറാബയില്ത്തന്നെ സഹോദരന് എതിരാളിയായി വിധിതേടുന്നതിനാണ് മധു ബംഗാരപ്പ ലക്ഷ്യമിടുന്നത്.The post ജെ.ഡിഎസ് നേതാവ് മധു ബംഗാരപ്പ കോണ്ഗ്രസില് ചേര്ന്നു first appeared on MalayalamExpressOnline.